Up-2175/08, U-I-294/08
Natisni
Opravilna št.:
Up-2175/08, U-I-294/08
Datum odločitve:
12. 2. 2009
ECLI:
ECLI:SI:USRS:2009:Up.2175.08
Akt:
Ustavna pritožba zoper sklep Višjega sodišča v Ljubljani št. I Ip 790/2008 z dne 9. 4. 2008.
Zakon o izvršbi in zavarovanju (Uradni list RS, št. 3/07 – ur. p. b. in 93/07) (ZIZ), 1. čl.
Stanovanjski zakon (Uradni list RS, št. 18/91-I in nasl.) (SZ), 22. in 31. čl.
Izrek:
Ustavna pritožba zoper sklep Višjega sodišča v Ljubljani št. I Ip 790/2008 z dne 9. 4. 2008 se zavrže.
Pobuda za začetek postopka za oceno ustavnosti 1. člena Zakona o izvršbi in zavarovanju (Uradni list RS, št. 3/07 – ur. p. b. in 93/07) ter 22. in 31. člena Stanovanjskega zakona (Uradni list RS, št. 18/91-I in nasl.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.4.52.11 - Ustavno sodstvo - Postopek - Procesne predpostavke v postopku ustavne pritožbe - Zadeve po 55. a členu ZUstS.
1.4.10.6.1 - Ustavno sodstvo - Postopek - Vmesni postopki - Izločitev sodnika - Izločitev na zahtevo sodnika.
Pravna podlaga:
Člen 25.3, 55.b.1.3, 55.a.2.1, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
posamični akt
Vlagatelj:
Vasja Majhen, Ljubljana
Datum vloge:
28. 7. 2008
Vrsta odločitve:
sklep
Vrsta rešitve:
zavrženje
Dokument:
US28598
Dokument v PDF obliki:
Up-2175-08, U-I-294-08.pdf
73 KB
Prenesite datoteko
Up-2175/08-10
U-I-294/08-5
12. 2. 2009
SKLEP
Ustavno sodišče je v postopku za preizkus ustavne pritožbe in pobude Vasje Majhna, Ljubljana, na seji 12. februarja 2009
sklenilo:
1. Ustavna pritožba zoper sklep Višjega sodišča v Ljubljani št. I Ip 790/2008 z dne 9. 4. 2008 se zavrže.
2. Pobuda za začetek postopka za oceno ustavnosti 1. člena Zakona o izvršbi in zavarovanju (Uradni list RS, št. 3/07 – ur. p. b. in 93/07) ter 22. in 31. člena Stanovanjskega zakona (Uradni list RS, št. 18/91-I in nasl.) se zavrže.
Obrazložitev
1. Z izpodbijanim sklepom je Višje sodišče v izvršilnem postopku zaradi izterjave 1.142,86 EUR zavrnilo pritožbo pritožnika zoper sklep sodišča prve stopnje o zavrnitvi zahteve za izločitev izvršitelja. Pritožnik odločitvi očita arbitrarnost in zatrjuje kršitve petega odstavka 15. člena v zvezi s 44. členom, 22., 23., in 25. člena ter 125. člena v zvezi s 154. in 156. členom Ustave. Hkrati z ustavno pritožbo vlaga tudi pobudo
za začetek postopka za oceno ustavnosti in zakonitosti 1. člena Zakona o izvršbi in zavarovanju (ZIZ) ter 22. in 31. člena Stanovanjskega zakona (SZ).
2. Ustavno sodišče je ustavno pritožbo zavrglo, ker ni dovoljena (1. točka izreka). Razloge za takšno odločitev je Ustavno sodišče sprejelo v sklepu senata št. Up-2402/08 z dne 27. 11. 2008 (Uradni list RS, št. 1/09).
3. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
4. Pobudnikov pravni interes za oceno ustavnosti izpodbijanih zakonskih določb je temeljil na vloženi ustavni pritožbi, ki jo je Ustavno sodišče iz navedenih razlogov zavrglo. Glede na to morebitna razveljavitev izpodbijane določbe v pobudnikovi zadevi v nobenem primeru ne bi več mogla učinkovati. To pomeni, da pobudnik ne izkazuje pravnega interesa za presojo ustavnosti izpodbijanega predpisa. Zato je Ustavno sodišče njegovo pobudo zavrglo.
5. Ustavno sodišče je sprejelo ta sklep na podlagi tretje alineje prvega odstavka 55.b člena v zvezi s prvo alinejo drugega odstavka 55.a člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsedujoča sodnica mag. Marija Krisper Kramberger ter sodnica in sodniki mag. Miroslav Mozetič, dr. Ernest Petrič, Jasna Pogačar in Jan Zobec. Sodnik dr. Ciril Ribičič je bil pri odločanju v tej zadevi izločen. Sklep je sprejelo soglasno.
mag. Marija Krisper Kramberger
Predsedujoča sodnica